Document ID: 32007R0609

KOMISIJOS REGLAMENTAS (EB) Nr. 609/2007
2007 m. birželio 1 d.
pritaikantis tam tikrų žuvų 2007 m. kvotas pagal Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 23 straipsnio 4 dalį,
atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (2), ypač į jo 4 straipsnio 2 dalį, 5 straipsnio 1 dalį ir 5 straipsnio 2 dalį,
kadangi:
(1)
2004 m. gruodžio 22 d. Tarybos reglamente (EB) Nr. 2270/2004, nustatančiame Bendrijos žvejybos laivams tam tikrų giliavandenių žuvų išteklių žvejybos galimybes 2005 ir 2006 metais (3), 2005 m. gruodžio 22 d. Tarybos reglamente (EB) Nr. 52/2006, nustatančiame Baltijos jūroje 2006 m. taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (4), ir 2005 m. gruodžio 22 d. Tarybos reglamente (EB) Nr. 51/2006, nustatančiame 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (5), nurodoma, kuriems ištekliams gali būti taikomos Reglamente (EB) Nr. 847/96 numatytos priemonės.
(2)
2006 m. gruodžio 19 d. Tarybos reglamente (EB) Nr. 2015/2006, Bendrijos žvejybos laivams nustatančiame tam tikrų giliavandenių žuvų išteklių žvejybos galimybes 2007 ir 2008 metais (6), 2006 m. gruodžio 11 d. Tarybos reglamente (EB) Nr. 1941/2006, nustatančiame Baltijos jūroje 2007 m. taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (7), ir 2006 m. gruodžio 21 d. Tarybos reglamente (EB) Nr. 41/2007, nustatančiame 2007 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (8), nustatomos tam tikrų išteklių kvotos 2007 m.
(3)
2007 m. vasario 15 d. Komisijos reglamentu (EB) Nr. 147/2007, 2007-2012 m. pritaikančiu tam tikras žuvies kvotas pagal Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką 23 straipsnio 4 dalį (9), kai kurios kvotos sumažinamos Jungtinei Karalystei ir Airijai 2007-2012 m.
(4)
Kai kurios valstybės narės pagal Reglamento (EB) Nr. 847/96 nuostatas paprašė dalį joms skirtų 2006 m. kvotų perkelti į kitus metus. Atsižvelgiant į tame reglamente nurodytus apribojimus neišnaudotos kvotos turėtų būti pridėtos prie 2007 m. kvotų.
(5)
Remiantis Reglamento (EB) Nr. 847/96 5 straipsnio 1 dalies nuostatomis išskaičiavimai iš 2006 m. nacionalinių kvotų turėtų atitikti kiekį, kuriuo buvo viršytas leidžiamas iškrauti kiekis. Remiantis Reglamento (EB) Nr. 847/96 5 straipsnio 2 dalies nuostatomis, jei 2006 m. tam tikrų Reglamente (EB) Nr. 51/2006 ir Reglamente (EB) Nr. 52/2006 nurodytų išteklių buvo sugauta daugiau nei leista iškrauti, atitinkamas svoris išskaičiuojamas iš 2007 m. nacionalinių kvotų. Šie išskaičiavimai atliekami atsižvelgiant į specialias sąlygas, taikomas regioninių žuvininkystės organizacijų kompetencijai priklausantiems ištekliams.
(6)
Kai kurios valstybės narės pagal Reglamento (EB) Nr. 847/96 nuostatas paprašė leidimo 2006 m. iškrauti į krantą papildomus tam tikrų išteklių žuvų kiekius. Kiekiai, kuriais buvo viršyti leisti iškrauti kiekiai, turėtų būti išskaičiuoti iš jų 2007 m. kvotų.
(7)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nepažeidžiant Reglamento (EB) Nr. 147/2007 Reglamente (EB) Nr. 2015/2006, Reglamente (EB) Nr. 1941/2006 ir Reglamente (EB) Nr. 41/2007 nustatytos kvotos padidinamos, kaip nurodyta I priede, arba sumažinamos, kaip nurodyta II priede.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 1 d.

Labels: 18
6